Οι Ναΐτες δεν υπάρχουν πια, διοικητή Βασίλειε.
Η νίκη είναι δική σας.
Θα τους βάλω ν' αλληλοφαγωθούν χωρίς να κάνω τίποτα.
Δηλαδή ο Ερτογρούλ σκότωσε τους Ναΐτες για λογαριασμό μας;
Και τώρα θα μας σώσει από τους Τούρκους.
Επιτέλους, θα τους δούμε όλους να πεθαίνουν, χάρη σ' εσένα.
Τώρα αρχίζει η πραγματική μάχη, Πέτρο.
Όταν έρθει ο Ερτογρούλ να μου χτυπήσει την πόρτα.
Του στέλνω ένα μήνυμα.
Θα τους πει ότι το εμπόριο ανάμεσα στο Καρακαχισάρ και το παζάρι, τελείωσε.
Ο Ερτογρούλ θα πέσει στην ανάγκη σου για να προστατεύσει το παζάρι.
Ναι. Η αλήθεια είναι ότι έστησα παγίδα.
Οι βάρβαροι Τούρκοι που επιτίθενται σε αυτήν τη χώρα και ο σουλτάνος Αλαεντίν,
όλοι θα θέλουν να σκοτώσουν τον Ερτογρούλ. Περιμένετε και θα δείτε.
Δεν υπάρχουν νέα από τον κυβερνήτη του Καρακαχισάρ.
Διέκοψαν το εμπόριο με το παζάρι.
Είναι κακή ιδέα. Θα βλάψει και τις δύο πλευρές.
Πράγματι, δεν είναι καλή.
Σε εμπιστευτήκαμε, Ερτογρούλ μπέη. Ποτέ δεν μας απογοήτευσες.
Καθώς οι ληστές σαπίζουν έξω από το πανδοχείο,
είναι ώρα να κυνηγήσουμε τον αρχηγό τους.
Να ξέρετε!
Ο μόνος υπεύθυνος γι' αυτήν την αναταραχή...
βρίσκεται ανάμεσά σας.
Και ποιος είναι αυτός, Ερτογρούλ μπέη;
Ερτογρούλ μπέη.
Είναι προφανές ότι απλώς τους καθυστερείς με αυτές τις ανοησίες.
Ωστόσο, ο Αρτούκ μπέης σου έφερε νέα από το Καρακαχισάρ.
Ας τα ακούσουμε.
Και μετά, θα δούμε αν μπορείς να συνεχίσεις να τους καθυστερείς.
Είμαι περίεργος.
Ο κυβερνήτης διέκοψε από σήμερα το εμπόριο με το παζάρι, μπέη.
Ερτογρούλ μπέη, τι θα κάνεις τώρα;
Δεν πρόκειται πια για μερικούς ληστές, είναι ο κυβερνήτης.
Και τα χρέη τους σ' εμάς;
Ερτογρούλ μπέη, όσο εσύ ελέγχεις το παζάρι,
θα μας κάνουν τη ζωή ανυπόφορη.
Τώρα μας κάνετε αυτό, Χαλιμέ χατούν;
Ο Ερτογρούλ μπέης καταστρέφει τη δουλειά μας.
Να σκέφτεσαι πολύ προσεκτικά πριν μιλήσεις για τον Ερτογρούλ μπέη.
Ο Ερτογρούλ μπέης χύνει το αίμα του για το καλό όλων.
Το ξέρεις πολύ καλά, Τσολπάν χατούν.
Ελπίζω οι υπεύθυνοι γι' αυτήν την καταστροφή να πνιγούν στο αίμα τους.
Θα είναι μέρα γιορτής.
Τι είπες;
Μην τολμήσεις! Αλλιώς...
Χαλιμέ! Ασλιχάν!
Νομίζεις ότι είσαι ο άγγελος θανάτου;
Θα πάρεις τη ζωή που μας χάρισε ο Θεός;
Χαλιμέ, αρκετά!
Θα φροντίσω να καταπιείς αυτά τα λόγια.
Χαλιμέ, τι συμβαίνει;
Θα κόψω τη γλώσσα όποιου κακολογεί τον Ερτογρούλ μπέη
και θα βγάλω τα μάτια όποιου τον κοιτάξει λοξά.
Να το ξέρετε!
Όλοι θα πάθουν αυτό που τους αξίζει.
Αν ανοίξεις ξανά το βρομερό στόμα σου, θα το μετανιώσεις.
Κατάλαβες;
Φύγετε τώρα! Διαλυθείτε!
Διαλυθείτε! Πηγαίνετε.
Εμπρός!
Θα υποφέρουν πολλοί εξαιτίας του γιου σου.
Και η γυναίκα του συνεχίζει το κήρυγμα.
Τι είναι αυτά που λες;
Ο κυβερνήτης του Καρακαχισάρ διέκοψε το εμπόριο με το παζάρι.
Δεν είναι πια μόνο οι Τσαβντάρ,
τώρα όλες οι φυλές Τουρκμένιων θα υποφέρουν εξαιτίας του γιου σου.
Ανάθεμα τη μέρα που ήρθατε σ' αυτήν τη γη.
Ερτογρούλ, γιε του Σουλεϊμάν σαχ.
Τι γίνεται τώρα;
Μήπως αυτά τα νέα σημαίνουν
ότι θα καταστραφείς στα τείχη του Καρακαχισάρ;
Αδερφέ...
Πες μου. Τι θα κάνεις τώρα;
Τι προσπαθείς να πετύχεις
ισχυριζόμενος ότι οι ληστές σκαρώνουν κάτι στο παρασκήνιο;
Νομίζεις ότι θα καταφέρεις να σωθείς εκμεταλλευόμενος
τον φόβο για έναν φανταστικό διάβολο;
Ουράλ μπέη, αυτός ο διάβολος φωλιάζει σε καρδιές ανθρώπων.
Κυρίως σε καρδιές σάπιες από απληστία.
Κανείς δεν αμφιβάλλει για το ποιος είναι αυτός ο άνθρωπος.
Άσε τους γρίφους, Ερτογρούλ μπέη.
Αν έχεις κάτι να πεις, πες το.
Τα χαλιά μου κάηκαν στον δρόμο για Κωνσταντινούπολη.
Οι άντρες μου σκοτώθηκαν.
Μας επιτέθηκαν ο Καρακόνκολος και ο Φρανσίσκο.
Όλα ήταν δουλειά ενός ανθρώπου.
Ρωτάς τι σκοπεύω να κάνω.
Να κυνηγήσω αυτόν τον αχρείο.
Θα πνίγεται με κάθε του ανάσα.
Με κάθε του βήμα, θα σκορπίζονται τα κομμάτια του.
Και ποιος είναι αυτός ο αχρείος; Πες μας, να τον μάθουμε όλοι.
Ένας σωστός άντρας δεν κρύβεται
πίσω από τους άντρες και τη φυλή του.
Τέτοιος άντρας είσαι, Ερτογρούλ μπέη;
Μπάμσι!
Ερτογρούλ μπέη! Αδερφέ! Τι κάνετε;
Σταμάτα, Αλιγιάρ μπέη. Αυτό αφορά τους δυο τους.
Ερτογρούλ μπέη, σταμάτα.
Ξέρεις πόσοι θα πεθάνουν αν το κάνεις.
Σε όποια φυλή κι αν καταφύγει,
δεν πρόκειται να μου ξεφύγει.
Δεν θα ησυχάσω μέχρι να κάψω τις σκηνές
όσων τόλμησαν να βλάψουν τη γυναίκα και τον γιο μου,
και έβαλαν στο μάτι αυτό το παζάρι.
Τελειώσαμε.
Θα καείς μαζί με τις αυταπάτες σου, Ερτογρούλ.
Οι κατηγορίες σου θα είναι το τέλος σου.
Αδερφέ.
Αρκετά.
Άκουσέ με προσεκτικά.
Το αίμα πολλών γενναίων ανδρών
χύθηκε σε τούτη τη γη.
Όσοι ευθύνονται, από σεβασμό για τους μάρτυρές μας,
θα πληρώσουν από το σπαθί του Ερτογρούλ.
Το σπαθί του γιου σου είναι μόνο για να πολεμά ληστές.
Θα δούμε όλοι την πτώση του μπροστά στον μεγάλο κυβερνήτη του Καρακαχισάρ.
Ήρθε το τέλος της πομπώδους παρωδίας σας, σουλτάνα Χαλιμέ.
Τώρα, θα πάθετε αυτό που σας αξίζει.
Ακόμα μιλάς; Τι σας κάναμε και μας φέρεστε έτσι;
Ό,τι συμβαίνει στο παζάρι, δεν σας αφορά.
Ο Θεός μάς επιτρέπει να ευημερούμε, όχι ο κυβερνήτης.
Ο Ερτογρούλ μπέης θα κάνει ό,τι χρειάζεται.
Γυναίκες!
Μην ξεχνάτε την υπόσχεση που δώσατε.
Η επιβίωση και των δύο φυλών εξαρτάται από τη δουλειά σας.
Οι αρχηγοί και των δύο φυλών συμφώνησαν να υφάνετε αυτά τα χαλιά.
Μόνο εκείνοι μπορούν να ανακαλέσουν αυτήν τη συμφωνία, κανείς άλλος.
Έχετε καθήκον να δουλέψετε.
Γυρίστε στη δουλειά μας. Εμπρός.
Πηγαίνετε.
-Χαλιμέ. -Ναι, μητέρα;
-Είναι έτοιμη η βαφή των χαλιών; -Ναι, μητέρα.
Είναι ώρα να βαφτούν τα νήματα, έχουμε ακόμα πολλή δουλειά.
Μάλιστα, Χαλιμέ χατούν.
Ελάτε, να δουλεύουν οι αργαλειοί.
Έχουμε πολλή δουλειά μπροστά μας!
Εμπρός!
Πότε θ' αφήσεις την απληστία
και το πείσμα σου, αδερφέ;
Μη μιλάς άλλο.
Είμαι ήδη στα όριά μου. Θα ξεσπάσω πάνω σου.
Εσύ τα ξεκίνησες όλα, αδερφέ.
Αν δεν είχες επιτεθεί στα καραβάνια τους, δεν θα συνέβαιναν αυτά.
Έχεις βάλει στο μάτι το λιγοστό κέρδος που βγάζουν οι Καγί.
Δες τώρα τα χάλια μας.
Όλα αυτά συνέβησαν εξαιτίας της απληστίας και του θυμού σου, αδερφέ.
Πες μου την αλήθεια.
Εσύ ενθάρρυνες
εκείνον που κρέμεται μπροστά στο πανδοχείο;
Τι είπες;
Αν δεν ήξερε κάτι ο Ερτογρούλ, δεν θα έδειχνε εσένα.
Ακόμα πιστεύεις όσα λέει αυτό το κάθαρμα;
Με απογοήτευσες.
-Ντροπή σου! -Ουράλ!
Σε παρακαλώ, σταμάτα!
Τράβηξες το μαχαίρι σου, αδερφέ;
Πες μου.
Εσύ το έκανες; Πες μου!
Φύγε να μη σε βλέπω.
Αλιγιάρ.
Βγες έξω!
Αλλιώς, δεν θα μπορέσω να συγκρατηθώ. Βγες έξω!
Θα σε παρακολουθώ, αδερφέ. Μην το ξεχάσεις.
Αν εσύ διέπραξες αυτή...
την προδοσία,
για την τιμή του πατέρα μου και της φυλής,
θα σε αντιμετωπίσω εγώ ο ίδιος.
Αλιγιάρ, αρκετά!
Σταμάτα. Είναι ο μεγάλος σου αδερφός.
Τι συνέβη; Τι είναι αυτά τα αίματα;
Ο Ερτογρούλ. Τα κατάφερε πάλι, Τσολπάν.
Μου επιτέθηκε, ενώ κρυβόταν πίσω από τους άντρες του.
Πανάθεμά σε, Ερτογρούλ.
Ξέρει τα πάντα, Τσολπάν.
Τα πάντα.
Όμως είναι αδύναμος.
Είναι μυστικοπαθής.
Αν δεν τον σταματήσω,
θα πεθάνουν πολλοί.
Τότε, ξέρεις τι πρέπει να κάνεις.
Τι περιμένεις;
Τσολπάν. Ετοιμάσου.
Απόψε, θα πάμε να δούμε τον κυβερνήτη.
Ο Ουράλ μπέης θα χρησιμοποιήσει αυτόν τον καβγά ως δικαιολογία, μπέη.
Θα ξεσηκώσει την οικογένειά του.
Δεν μπόρεσα να κρατηθώ, Αρτούκ μπέη.
Ήμουν αδύναμος.
Ο σουλτάνος δεν θέλει να διαταράξω την ειρήνη.
Αν ξεσπούσε πόλεμος ανάμεσα στις φυλές μας
και επιτίθεντο οι Βυζαντινοί, οι συνέπειες θα ήταν καταστροφικές.
Ό,τι έγινε, έγινε.
Τώρα, πρέπει να συζητήσουμε το άλλο θέμα που υπάρχει.
Το κάστρο Καρακαχισάρ.
Ξέρω ότι σου ζητάω πολλά, Τσολπάν.
Όμως, ακόμη κι αν δολοφόνησαν τον πατέρα σου,
πρέπει να συμμαχήσω μαζί τους.
Είναι η τελευταία μου ευκαιρία να αρπάξω το παζάρι από τον Ερτογρούλ.
Πώς θα πείσεις τον κυβερνήτη;
Θα τους δώσω αυτό που θέλουν.
Μπέη...
επέζησα μέχρι σήμερα κρατώντας το στόμα μου κλειστό.
Αυτοί οι δύο σκότωσαν τον πατέρα μου όταν ήμουν ακόμα παιδί.
Το μίσος μου γι' αυτούς ολοένα δυνάμωνε τη φλόγα της εκδίκησης.
Και τώρα λες ότι θα πάρεις εκδίκηση για τον πατέρα μου;
Αν είναι έτσι...
θα χαμογελάω όταν τους συναντήσω.
Θα φάω μαζί τους.
Μέχρι που θα τους τραγουδήσω.
Αν μπορείς να εκδικηθείς για τον πατέρα μου...
Όταν έρθει η ώρα,
θα είμαι ο μοναδικός ηγεμόνας αυτού του τόπου.
Και τότε,
θα εκδικηθώ για τον πατέρα σου, Τσολπάν. Θα το κάνω.
Αν είναι έτσι, είμαι μαζί σου.
Πήραμε τις εμπορικές τους διαδρομές αναλαμβάνοντας το παζάρι.
Αυτοί παίρνουν τρόφιμα μέσω του παζαριού.
Δεν έχουν εναλλακτική τροφοδοσία.
Τότε, γιατί το κάνουν αυτό;
Ίσως προσπαθήσουν να πάρουν τρόφιμα από την πρωτεύουσά τους, τη Νίκαια,
αλλά αυτό θα σήμαινε ότι θα πεθάνουν τον χειμώνα.
Προφανώς, ο κυβερνήτης τους θέλει να πάω στο κάστρο.
Ο Κιοπέκ από τη μία πλευρά, ο Ουράλ από την άλλη. Και τώρα ο κυβερνήτης...
Ίσως πέσει πάνω μας όλος ο κόσμος, μπέη.
Θα τους κανονίσουμε όλους, μπέη.
Με τη βοήθεια του Θεού.
Ωστόσο, αν συμμαχήσουν εναντίον σου,
η αποστολή μας θα είναι πάρα πολύ δύσκολη.
Δεν θα περιμένουμε άπραγοι.
Πρέπει να πάμε στο κάστρο Καρακαχισάρ,
να μάθουμε τι θέλει ο κυβερνήτης.
Αυξάνονται οι μάχες που πρέπει να δώσουμε.
Εφεξής, θα είσαι υπεύθυνος για το παζάρι, Αρτούκ μπέη.
Ντουντάρ, Μπάμσι.
Βάλτε τους άντρες σας να περιπολούν τους εμπορικούς δρόμους μέρα-νύχτα,
μέχρι να τους ξεφορτωθούμε.
Ο Αρτούκ θα σας πει ποιους δρόμους ακολουθούν οι έμποροι.
Πάρτε τις απαραίτητες προφυλάξεις.
Οι ζωές τους είναι υπ' ευθύνη σας.
-Όπως επιθυμείς, μπέη. -Όπως επιθυμείς, μπέη.
-Τουργκούτ. -Μάλιστα, μπέη.
Ντογάν.
Θα έρθετε αύριο μαζί μου στο κάστρο Καρακαχισάρ.
Όπως επιθυμείς.
Τι θα κάνουμε εκεί, μπέη;
Θα συναντήσουμε τον κυβερνήτη. Να δει τους γενναίους άντρες μας.
Δεν πρέπει απλώς να κατακτήσουμε το κάστρο Καρακαχισάρ.
Ο κόσμος πρέπει να χαρεί που θα το κάνουμε.
Έφτασε ο αγγελιοφόρος στο παζάρι;
Ο Ερτογρούλ έλαβε τα νέα, κύριε.
Ο Ερτογρούλ θα έρθει αργά ή γρήγορα να ικετεύσει για το παζάρι του.
Με τον σουλτάνο Αλαεντίν απασχολημένο με τους Μογγόλους,
ο Ερτογρούλ δεν έχει καμία πιθανότητα εναντίον σας,
ειδικά ενώ είναι στα μαχαίρια με τη φυλή Τσαβντάρ.
Και όχι μόνο αυτό, υπάρχει και ο Ουράλ.
Το σύμπλεγμα κατωτερότητας καίει τον Ουράλ,
θα θέλει απεγνωσμένα να βάλει στο χέρι το παζάρι.
Ναι.
Παρεμπιπτόντως,
το παιχνίδι σου με τους Ναΐτες ήταν εντυπωσιακό.
Με γλίτωσες από μία κουραστική δουλειά χωρίς να χάσω ούτε έναν άντρα.
Τώρα, όσο σκέφτομαι τι πρόκειται να κάνεις στον Ερτογρούλ,
δεν μπορώ να μη σε καμαρώνω, γιε μου.
Ο Θεός μαζί σου.
Ευχαριστώ, κύριε.
Σας έχω κι άλλα καλά νέα. Εκείνη θα έρθει σύντομα.
Η κόρη σας, η Έλενα!
Η κόρη μου.
Ερχεται να δει τον γέρο πατέρα της.
Μου έχει λείψει πάρα πολύ.
Πες να ετοιμάσουν τελετή υποδοχής.
Και να φτιάξουν τα αγαπημένα της φαγητά.
Όπως επιθυμείτε, θα το κανονίσω προσωπικά.
ΚΑΤΑΥΛΙΣΜΟΣ ΤΣΑΒΝΤΑΡ
Ως τώρα, υπέμεινα όλα όσα έχει κάνει.
Όμως, κανείς
δεν επιτρέπεται να σηκώσει χέρι ενάντια σε γιο του Τζαντάρ μπέη.
Είναι ώρα να μπει ο Ερτογρούλ στη θέση του.
Αδερφέ.
Δεν θα πεις στον πατέρα γιατί σου επιτέθηκε ο Ερτογρούλ;
Ό,τι κι αν ήταν, Αλιγιάρ,
όποιος κι αν ήταν ο λόγος,
κανείς δεν σηκώνει χέρι στον γιο του Τζαντάρ μπέη.
Ο Ουράλ είναι ο αδερφός σου. Όχι ο Ερτογρούλ. Να το θυμάσαι.
Είναι αδαής.
Πότε πήρε εκείνος το μέρος σου;
Αδερφέ.
Παίρνω μόνο το μέρος του Θεού.
Μακάρι να το καταλάβαινες!
Περιφρονείς τους μεγαλύτερους από σένα και τις παραδόσεις σου.
Και, σαν να μην έφτανε αυτό, βρίσκεις σφάλματα σε ό,τι κάνουμε.
Αλιγιάρ.
Πότε έγινες πρόβατο του Ερτογρούλ;
Με προσβάλλεις, πατέρα.
Ο Ερτογρούλ πασχίζει να μας ενώσει. Γι' αυτό τον υποστηρίζω.
Όμως, ποτέ
δεν πρόδωσα τους μεγαλύτερους ή τις παραδόσεις μας. Ποτέ!
Αλιγιάρ.
Ο Ερτογρούλ πασχίζει να διαιρέσει τα εδάφη μας, αργά και σταθερά.
Ήδη κατάφερε να σπείρει διχόνοια ανάμεσα σε αδέρφια.
Πώς μπορείς να μιλάς για ενότητα;
Έχει δίκιο ο πατέρας.
Αυτό το σκυλί έκανε εχθρούς τ' αδέρφια.
Και για το παζάρι αυτός φταίει.
Για να μην αναφέρω τον δικό σου εξευτελισμό.
Δεν πρόκειται να γλιτώσει.
Ντροπή σου.
Τι ελπίζεις να κερδίσεις υπερασπιζόμενος κάποιον
που προσβάλλει τον πατέρα και τη φυλή μας;
Κι εσύ, Ασλιχάν;
Αδερφή μου...
Ο Ερτογρούλ ξεπέρασε τα όρια.
Πρέπει να πληρώσει για ό,τι έκανε.
Μην ανησυχείς, καλή μου.
Δεν θα ξεφύγει από τη μοίρα του.
Θα πάω στο πανδοχείο και θα τον εκδικηθώ για το πόσο άδικα μας φέρθηκε.
Δεν θα αφήσουμε τον Ερτογρούλ να κάνει κι άλλη απόπειρα εναντίον μας.
Με την άδειά σου,
θα ήθελα να πάω απόψε στο κάστρο μαζί με την Τσολπάν.
Θα συναντήσω τον κυβερνήτη και θα εισπράξω προσωπικά τα χρέη τους.
Όσο είμαι εκεί, θα του ζητήσω στο εξής να εμπορεύεται μόνο μαζί μας.
Δεν πρέπει ν' αφήσουμε τον Ερτογρούλ
να καταστρέψει το εμπόριό μας με το κάστρο εξαιτίας των αποτυχιών του.
Δίκιο έχεις, Ουράλ.
Σου έχω απόλυτη εμπιστοσύνη.
Απάλλαξέ μας το συντομότερο από αυτό το πρόβλημα.
ΚΑΤΑΥΛΙΣΜΟΣ ΚΑΓΙ
Σαλάμ αλέκουμ.
Αλέκουμ σαλάμ.
Να γίνεις γρήγορα καλά, παλικάρι.
Ευχαριστώ, Αλπ Τουργκούτ.
Ισάκ, πώς είναι;
Έραψα τα τραύματα και του έβαλα αλοιφή για ν' απαλύνει ο πόνος.
Με τη βοήθεια του Θεού, θα αναρρώσει σύντομα.
Μακάρι.
Προστατεύσατε το ορυχείο με τη ζωή σας.
Δεν υποκύψατε στους ληστές.
Δεν μας απογοητεύσατε.
Θα θυσιαζόμασταν ευχαρίστως για τον μπέη μας, Αλπ Τουργκούτ.
Ευχαριστώ, Γκιουνκούτ.
Χατζατουριάν.
Θα σταματήσουμε για λίγο την εξόρυξη, μέχρι να σιγουρευτούμε ότι είναι ασφαλές.
Αλπ Τουργκούτ, δεν γίνεται!
Μόλις αρχίσαμε να εξορύσσουμε το χρυσάφι.
Έχουμε περισσότερους εχθρούς απ' όσο χρυσάφι βρεις, Χατζατουριάν.
Δεν θα ρισκάρουμε τη ζωή σου ή των αντρών σου για το χρυσάφι.
Τι να πω;
Ο Θεός να σας προστατεύει από την κακία.
Αμήν.
Αικατερίνη Αγγέλου, αγαπητή μου ξαδέλφη.
Τσολπάν, κυβερνήτα.
Είμαι η Τσολπάν τώρα, νύφη των Τσαβντάρ.
Καλώς ήρθες.
Τι σε φέρνει εδώ, Ουράλ μπέη;
Το παζάρι.
Ναι, αυτό.
Ελπίζω να μη σε ταλαιπώρησε η θρασύτητα εκείνου του Ερτογρούλ.
Η φυλή μου πληγώθηκε, όπως όλοι οι άλλοι.
Όμως, δεν ήρθα εδώ μόνο γι' αυτό το θέμα, κύριε.
Ουράλ μπέη, φαίνεται στο πρόσωπό σου πόσο σε πλήγωσε ο Ερτογρούλ.
Θέλω η ειρήνη να τους εξυπηρετήσει όλους.
Κυρίως εσάς.
Εκτός από τον Ερτογρούλ, σωστά, Ουράλ μπέη;
Ναι, διοικητή Βασίλειε, εκτός απ' αυτόν.
Θα έχουμε περισσότερο χρόνο να το συζητήσουμε στο δείπνο.
Παρακαλώ, ξεκουραστείτε ως τότε.
Φαίνεται πως έχουμε πολλά να συζητήσουμε.
Γιε μου, αυτό δεν είχε καλή κατάληξη για μας. Οι άνθρωποι είναι ανήσυχοι.
Το ξέρω, μητέρα.
Πρώτα οι ληστές, τώρα ο κυβερνήτης.
Κανείς δεν χάρηκε με την κατάκτησή μας.
Αυτό αληθεύει κυρίως για τους Τσαβντάρ.
Η ζήλια τους τούς σκοτώνει.
Διαρκώς είναι έτοιμοι να εκραγούν.
Φρόντισε να υφαίνονται τα χαλιά και προσπάθησε να συγκρατείσαι.
Το υποσχεθήκαμε στους Τσαβντάρ. Τα χαλιά πρέπει να τελειώσουν εγκαίρως.
Κάτι θα σκεφτούμε, αν αθετήσουν την υπόσχεσή τους.
Μην ανησυχείς, γιε μου.
Όσο είμαι εγώ εκεί, δεν θα επιτρέψω τσακωμούς.
Θα τελειώσουμε εγκαίρως τα χαλιά.
Κι εγώ θα χειριστώ τον κυβερνήτη. Θα πάω να δω τι θέλει.
Δεν θέλω να υποφέρουν οι άνθρωποι.
Ο κυβερνήτης φανέρωσε τις προθέσεις του. Προφανώς, θεωρεί πως είναι εχθρός σου.
Παρόλα αυτά,
θέλεις ακόμα να πας να του χτυπήσεις την πόρτα;
Το να πας στο κάστρο που θέλεις να κατακτήσεις,
είναι χειρότερο απ' το να πας στη φωλιά του λιονταριού.
Είναι ο μόνος τρόπος. Είμαι έτοιμος να κάνω ό,τι χρειαστεί.
Έλα, καλή μου.
Έλα να καθίσεις πλάι μου.
Αγαπημένο μου κορίτσι.
Είσαι χλομή. Γιατί;
Πατέρα, είμαι εξουθενωμένη.
Τι έγινε;
Δεν είμαι ήρεμη στο ταπητουργείο, πατέρα.
Η σουλτάνα Χαλιμέ θέλει να μου κάνει κακό.
Ισχυρίζεται ότι προσβλέπω στον Ερτογρούλ μπέη.
Με προσβάλλει, πατέρα.
Πρώτα η θρασύτητα του συζύγου της,
και τώρα πρέπει να υποστούμε και τη δική της ζήλια;
Θα είναι δύσκολο, καλή μου.
Όμως, πρέπει να τελειώσουμε εγκαίρως τα χαλιά.
Μπορώ να ακυρώσω την εντολή
και να πάρω πίσω την υπόσχεσή μου όποτε θέλω.
Θα κάνω τον ελεεινό Ερτογρούλ και τη γυναίκα του
να έρθουν γονατιστοί στη σκηνή μου.
Θα τους βάλω να ζητήσουν συγγνώμη σε σένα,
στον Ουράλ και στη σύζυγό του.
Αλλιώς θα πρέπει να βρει άλλη γη να πάει να ζήσει.
Υποτιτλισμός: Χριστίνα Φωκά